Diari Oficial de la Generalitat Valenciana


Sumari del DOGV 4523, del 17-06-2003 (2003/6693)

Informació pública, amb el text resumit, de quatre resolucions de la secretaria general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les entitats següents: Fundación Dénia Tercer Mil·lenni de la Comunidad Valenciana, Fundación Bio Nature de la Comunidad Valenciana, Fundación Kelme de la Comunidad Valenciana i Fundación de la Comunidad Valenciana Doctor Balmis-Rotary Club de Alicante.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6693


Data del document
:   06-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública, amb el text resumit, de quatre resolucions de la secretaria general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les entitats següents: Fundación Dénia Tercer Mil·lenni de la Comunidad Valenciana, Fundación Bio Nature de la Comunidad Valenciana, Fundación Kelme de la Comunidad Valenciana i Fundación de la Comunidad Valenciana Doctor Balmis-Rotary Club de Alicante. [2003/6693]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer
  
Per Resolució de data 28 de febrer de 2003, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundación Dénia Tercer Mil·lenni de la Comunidad Valenciana, i es va classificar de caràcter cultural
  
Les finalitats de la Fundació són la promoció, potenciació i desenvolupament de la imatge de la ciutat de Dénia i el seu entorn, així com la qualitat de vida en eixe àmbit, amb actuacions de caràcter cultural, artístic, científic, mediambiental o sanitari, que reunisquen condicions de pervivència física o intel·lectual en la consciència col·lectiva, tals com:
  
1. L'embelliment de la ciutat de Dénia de cara al futur, amb caràcter general, amb el tema Dénia més i més bonica.
  
2. El finançament de la construcció d'estàtues, i en general de qualsevol tipus de monuments.
  
3. L'ordenació urbanística, del trànsit i enjardinament dels diferents accessos a Dénia.
  
4. El finançament d'obres o actuacions d'interés cultural, històric, artístic o científic que pretenguen fomentar les finalitats esmentades.
  
Segon
  
Per Resolució de data 27 de març de 2003, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundación Bio Nature de la Comunidad Valenciana, i es va classificar d'assistència social.
  
La Fundació, d'acord amb el que exposa l'article 6 dels seus Estatuts, té per objecte l'atenció d'ancians mitjançant vivendes tutelades.
  
El desenvolupament de l'objecte de la Fundació s'efectuarà mitjançant l'assistència a ancians que estiguen en les vivendes tutelades, referida a atenció per fisioterapeutes, rehabilitació, excursions, etc.
  
Seran potencials beneficiaris de la Fundació les persones majors de 60 anys d'edat.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.
  
Tercer
  
Per Resolució de data 9 d'abril de 2003, de la Secretaria General de la Conselleria de Justícia i Administracions Públiques, per la qual es va acordar inscriure en el Registre de Fundacions de la Comunitat Valenciana, la Fundación Kelme de la Comunidad Valenciana i classificar-la de caràcter esportiu.
  
En l'article 3 estatutari s'indica que la finalitat fundacional és promoure tot tipus d'activitats relacionades amb el foment, desenvolupament i pràctica de l'esport, dins de l'àmbit de la Comunitat Valenciana.
  
En especial, i sense ànim d'exhaustivitat, la Fundació tractarà de dur a terme la seua finalitat mitjançant:
  
a) La contribució, amb els mitjans al seu abast, a un millor coneixement dels aspectes històrics, culturals, tècnics, econòmics i socials de l'esport.
  
b) L'organització i col·laboració en tot tipus d'esdeveniments de caràcter esportiu, dins de l'àmbit territorial de la Comunitat Valenciana, o en què participen esportistes o equips radicats o procedents de dit àmbit geogràfic.
  
c) El desenvolupament i suport a tot tipus d'activitats conduents a difondre la pràctica de l'esport a la Comunitat Valenciana, així com a la millora de la preparació física i tècnica dels esportistes i equips d'estos, radicats a l'esmentat àmbit geogràfic.
  
d) El patrocini, suport material, econòmic o tècnic a esportistes, professionals o aficionats, que realitzen les seues activitats esportives dins de la Comunitat Valenciana o puguen considerar-se representatius d'esta o de ciutats o clubs radicats en dit àmbit geogràfic, en competicions o esdeveniments esportius.
  
e) El patrocini, suport material, econòmic o tècnic, a altres persones relacionades amb la pràctica de l'esport a l'àmbit territorial de la Comunitat Valenciana, en el sentit de l'apartat immediat anterior, tals com jutges, àrbitres, entrenadors, utillers, ajudants, preparadors físics, metges esportius, tècnics sanitaris o altres semblants.
  
f) La col·laboració i intercanvi amb altres entitats espanyoles o estrangeres, amb finalitats anàlogues o semblants a les seues.
  
g) La cooperació assistencial amb altres fundacions, organismes o entitats, en matèries pròpies del seu objecte.
  
h) La realització de gestions davant d'organismes, institucions, empreses o particulars, conduents a la consecució d'ajudes i col·laboracions, tant de caràcter econòmic financer, com consistents en la prestació de servicis personals de treball o assessorament i consell o de qualsevol altre tipus, a esportistes, tant professionals com aficionats, i en tot cas a la millor i més eficaç execució de les seues activitats.
  
i) La formació, col·laboració i difusió de tota classe de treballs d'investigació teòrica i aplicada en matèria esportiva.
  
j) Qualsevol altre tipus d'acció lícita, destinada al compliment de les seues finalitats.
  
La Fundació durà a terme estes finalitats bé directament o mitjançant persones o entitats, preferentment sense ànim de lucre, siguen nacionals o estrangeres. La definició de persona o entitat sense ànim de lucre serà la corresponent al país de residència de la persona o al país de constitució de l'entitat.
  
Estes ajudes i prestacions seran atribuïdes per la Fundació a les persones o entitats que, segons el seu parer, reunisquen les condicions que s'indiquen en el títol V dels estatuts fundacionals.
  
Quart
  
Per Resolució de data 22 d'abril de 2003, de la secretària general de la Conselleria de Justícia i Administracions Públiques, per la qual es va acordar inscriure en el Registre de Fundacions de la Comunitat Valenciana, la Fundación de la Comunidad Valenciana Doctor Balmis-Rotary Club de Alicante, i es va classificar de caràcter científic.
  
En l'article 6é estatutari s'indica que la Fundació té per objecte principal exalçar i donar a conéixer l'obra del doctor Balmis, en el 250 aniversari del seu naixement.
  
Per complir amb esta finalitat es preveuen les següents actuacions:
  
- Promoure i fomentar les tasques d'investigació en l'àmbit de la medicina.
  
- Promoure i fomentar la cultura científica.
  
- Instaurar premis.
  
- Realitzar accions dirigides al reconeixement i promoció de l'obra del doctor Balmis.
  
I totes aquelles altres que permeten aconseguir la finalitat objecte d'esta Fundació.
  
Quant als beneficiaris de la Fundació s'aplicarà el que disposa la Llei 50/02, de 26 de desembre, de Fundacions.
  
Els beneficiaris seran seleccionats per la Fundació democràticament, amb criteris d'imparcialitat, no discriminació i objectivitat, d'acord amb les bases, normes o regles que s'elaboren per a la seua selecció.